9. ΑΝΑΓΚ. ΝΟΜΟΣ υπ’ αριθ.785 της 28/31 Δεκ. 1945 Περί της θέσεως των εν αναβολή λόγω τραυμάτων ή κακουχιών πολέμου τελούντων υπαλλήλων εν σχέσει προς τας διατάξεις της υπ’ αριθ.59/45 Συντακτικής Πράξεως. Άρθρον μόνον.-1.Έφεδροι οίτινες, παραπεμφθέντες εις την Ανωτάτην του Στρατού Υγειονομικήν Επιτροπήν δια τον χαρακτηρισμόν των ή μη ως αναπήρων πολέμου, έτυχον παρά ταύτης αναβολής, λόγω τραύματος ή νόσου αποτόκου των κακουχιών του πολέμου, θεωρούνται δια την εφαρμογήν των διατάξεων της υπ’ αριθ.59/45 Συντακτικής Πράξεως ως ανάπηροι πολέμου προσωρινώς και μέχρι της οριστικής των κρίσεως παρά της Α.Σ.Υ.Ε. Μετά την τοιαύτην κρίσιν των, οι μεν οριστικώς κριθέντες ανάπηροι διέπονται ως τοιούτοι εξ ολοκλήρου υπό των διατάξεων της ως άνω Συντακτικής Πράξεως, οι δε μη κριθέντες ανάπηροι αποβάλλουσι την ως άνω προσωρινήν ιδιότητά των και υπόκεινται εις τας διατάξεις της υπ’ αριθ.59/45 Συντακτικής Πράξεως τας αφορώσας τους μη έχοντας την ιδιότητα τούτην του αναπήρου. 2.Η ισχύς του παρόντος Νόμου ανατρέχει από της ισχύος της υπ’ αριθ.59/45 Συντακτικής Πράξεως. 2.Η.β.6-9 Εκκαθάρισις διορισμών και προαγωγών κατοχής 